150 



her faar man mange interessante Oplysninger om sjældnere Fugle- 

 arters Optræden paa Ynglepladserne. Omslaget er tegnet af Bruno 

 Liljefors. 



JOH. P. NØRGAARD. 



O. LE ROI: SABINEMAAGENS XEMA SABINT FOREKOMST ! TYSKLAND* 



I »Ornithologisches Jahrbuch«, 6. Hefte, Aargang XXI. findes en 

 Artikel om Sabinemaagens Forekomst i Tyskland. De med Sikkerhed 

 kendte Optegnelser om dræbte Eksemplarer af denne Maageart — 

 ialt 12 — omtales omhyggeligt, og det viser sig, at Lokaliteten for 

 samtlige Tilfælde alle tilhører det vestligste Tyskland, særlig Hel- 

 goland og Rhinprovinsen. Kun et Eksemplar kendes fra Østersøens 

 Kyst, nemlig fra Flensborg Havn, men Afstanden derfra til Nordsøen 

 er dog forholdsvis ringe. Naar man ser bort fra dette sidste Eks- 

 emplar , hidrører de alle fra Nordsøen og de Syd derfor liggende 

 Lande, og det viser sig i det hele, at Sabinemaagen næsten udeluk- 

 kende er truffet i den vestligste Del af Europa. Her i Landet kender 

 man intet sikkert Tilfælde for Sabinemaagens Forekomst. At den 

 for en Del Aar siden skulde være fundet ved Præstø Bugt — som 

 det staar anført i Collins 3dje Supplement til Kjærbølling, Skan- 

 dinaviens Fugle — beror iflg. Viceinspektor Winges Udtalelser paa 

 en Fejltagelse. Ellers kender man den iøvrigt fra de fleste af Vest- 

 europas Lande, i størst Antal fra de vestligste, idet der fra Storbrit- 

 tanien kendes ca. 30 Tilfælde og fra Frankrig ca. 35. Ellers er den 

 truffet i Norge 3 Gange, Holland 3. Schweitz 4, Østrig 1 og Spanien 1. 

 Som man vil se, indskrænker de kendte Tilfælde sig saa godt som 

 udelukkende til det vestlige Europas Lande, og Maagens Forekomst 

 gaar hovedsagelig ikke sydligere end Frankrigs Breddegrader. 



En anden interessant Kendsgerning paapeger Forf. med Hensyn 

 til denne Maages Forekomst her i Europa. Sabinemaagen er en 

 udpræget højarktisk Maageart, hvorfor man paa Forhaand vil være 

 tilbøjelig til at antage, at den i særlig Grad skulde vise sig paa 

 vore sydligere Breddegrader i Vintermaanederne. Det er imidlertid 

 en forkert Forestilling, idet det efter de foreliggende Data viser sig, 

 at den i overvejende Antal er truffet her om Efteraaret. Af de 

 66 Data stammer 54 fra Maanederne August — Oktober, og af de 

 øvrige 12 hidrører 10 fra de egentlige Vintermaaneder. Det er saa- 

 ledes misvisende, naar flere Haandbøger anfører Sabinemaagen som 

 en her i Europa forekommende Vintergæst, idet den snarere maa 

 betegnes som en Fugl, der i særlig Grad viser sig om Efteraaret 

 ved Vesteuropas Kyster. Forf. er nærmest tilbøjelig til at antage, 

 at det skulde være de om Efteraaret særligt fremherskende vestlige 

 Vinde, der skulde føre denne Maage til Europa. — 



P. JESPERSEN. 



